EkBass/fiwiki-20250220-pages-articles huggingface dataset:
Dariusz Trafas

thumb|150px|Dariusz Trafas Dariusz Trafas (s. 16. toukokuuta 1972 Kołobrzeg) on puolalainen keihäänheittäjä. Hän karsiutui sekä Sevillan 1999 että Edmontonin 2001 MM-kilpailuissa. Sydneyn olympialaisissa 2000 hän oli kymmenes ja Münchenin EM-kilpailuissa 2002 seitsemäs. Trafasin ennätys on 87,17 m, jonka hän heitti Gold Coastilla 17. syyskuuta 2000. Tulos olisi ollut Puolan ennätys, mutta sitä ei hyväksytty, koska kilpailussa oli vain kaksi osanottajaa. Hänen vuonna 2002 heittämänsä 86,77 m oli Puolan ennätys vuoteen 2017 asti, jolloin Marcin Krukowski heitti 88,09 m. ==Kausien parhaat heitot== * 1990 72,76 Plovdiv 10.8. * 1998 81,90 Bad Köstritz 19.9. * 1999 83,23 Sopot 8.8. *2000 87,17 Gold Coast 17.9. * 2001 85,78 Oslo 13.7. * 2002 86,77 Varsova 16.6. * 2003 81,98 Bielsko-Biala 5.7. * 2004 80,78 Gdansk 10.7. * 2005 77,55 Biala Podlaska 25.6. * 2006 77,57 Bydgoszcz 22.7. ==Lähteet== Luokka:Puolalaiset keihäänheittäjät Luokka:Vuonna 1972 syntyneet Luokka:Elävät henkilöt
Leknesin lentoasema

Leknesin lentoasema on Leknesissä Vestvågøyn kunnassa, Lofooteilla Pohjois- Norjassa sijaitseva lentokenttä. Lentoasemalta on Widerøen tekemiä lentoja Bodøn, Røstiin ja Svolværiin sekä Bodøn kautta Osloon. == Historia == Leknesin lentoasema avattiin 30. kesäkuuta 1972, ja sen omistajana oli Vestvågøyn kunta. Virallisista avajaisista vastasi silloinen liikenne- ja viestintäministeri Reiulf Steen, ja paikalla oli 5 000–6 000 katsojaa. Avajaisia seuraavana päivänä Widerøe aloitti lennot lentoasemalle ja lentoasemalta Twin Otterilla. Sittemmin myös Dash 7 -lentokone on liikennöinyt Leknesiin, ja viime vuosina Widerøe on käyttänyt Dash 8 -lentokonetta lentoasemalla. Avinor otti lentoaseman haltuunsa kunnalta vuonna 1996. Avinor on harkinnut lentoaseman kiitotien laajentamista, jotta lentoasemalla voitaisiin laskeutua suurempia konetyyppejä, mutta ei ole tarkemmin tiedossa, tapahtuuko tämä ja milloin. == Lähteet == == Aiheesta muualla == *Lentoaseman nettisivu Luokka:Nordlandin läänin lentoasemat Luokka:Vestvågøy
Marcin Urbaś

Marcin Krzysztof Urbaś (s. 17. syyskuuta 1976) on puolalainen pikajuoksija, joka on erikoistunut 200 metrille. Vuonna 1999 hän karsiutui välierävaiheessa Maebashin sisäratojen MM-kilpailuissa ja sijoittui viidenneksi Sevillan MM- kilpailuissa. Hän karsiutui Sydneyn olympialaisissa 2000 (alkuerät) ja Edmontonin MM-kilpailuissa 2001 (välierät). Vuonna 2002 hän voitti kultaa Wienin sisäratojen EM-kilpailuissa, mutta karsiutui välierävaiheessa Münchenin EM-kilpailuissa. Hän sai kuitenkin hopeaa 4 × 100 metrin viestijuoksussaEM- kilpailut 2002: Miesten tulokset . Pariisin MM-kilpailuissa 2003 hän karsiutui puolivälierissä. Seuraavana vuonna hän oli kuudes Budapestin sisäratojen MM- kilpailuissa, mutta karsiutui jo alkuerissä Ateenan olympialaisissa. Hän voitti pronssia Madridin sisäratojen EM-kilpailuissa 2005. Göteborgin EM- kilpailuissa 2006 hän karsiutui puolivälierissä. Hänen 200 metrin ennätyksensä on 19,98 s, jonka hän juoksi Sevillassa 25. elokuuta 1999. Sisäradoilla hänen ennätyksensä on Wienissä 1. maaliskuuta 2002 juostu 20,55 s. Kummatkin ajat ovat myös Puolan ennätyksiä.Puolan ulkoratojen ennätykset (miehet) Puolan ulkoratojen ennätykset (miehet) 60 metriä hän on juossut aikaan 6,70 s, 100 metriä 10,30 s, 150 metriä 15,16 s ja 400 metriä 47,08 s. == Musiikki == Urbas on toiminut myös death metal -yhtyeessä Sceptic. ==Lähteet== Luokka:Puolalaiset pikajuoksijat Luokka:Vuonna 1976 syntyneet Luokka:Elävät henkilöt
Antonio Rukavina

Antonio Rukavina (; s. 26. tammikuuta 1984 Belgrad, Jugoslavia) on serbialainen jalkapalloilija. Hän edustaa kazakstanilaista Astanaa ja on pelipaikaltaan oikea laitapuolustaja. == Ura == ===Seurajoukkue=== Rukavina siirtyi tammikuussa 2007 Partizaniin edustettuaan aiemmin viisi vuotta Bežanijania. Hän nousi Partizanissa heti tulonsa myötä joukkueen kapteeniksi. 5. tammikuuta 2008 hän siirtyi saksalaiseen Borussia Dortmundiin 2,5 miljoonan euron siirtokorvauksella. Pelattuaan vuoden Dortmundissa, hän siirtyi 2. helmikuuta 2009 loppukauden kestävällä lainasopimuksella 1860 Müncheniin. Heinäkuussa 2009 müncheniläisseura teki siirrosta pysyvän ja niin Rukavina jäi joukkueeseen. Osana kauppaa Sven Bender matkasi Dortmundiin.Rukavina bleibt Löwe, Sven Bender wird ein Borusse transfermarkt.de. Viitattu 7.6.2010. ===Maajoukkue=== Rukavina teki ensiesiintymisensä Serbian maajoukkueessa 2. kesäkuuta 2007 pelatussa vuoden 2008 EM-kilpailujen karsintaottelussa Suomea vastaan. MM-kilpailuissa 2010 hän kuului Serbian joukkueeseen mutta jäi vaihtopelaajaksi. MM-kilpailuissa 2018 hän pääsi ensimmäisen alkulohko-ottelun lopussa vaihdosta kentälle ja pelasi kolmannen alkulohko-ottelun kokonaan. == Lähteet == == Aiheesta muualla == * Esittely 1860 Münchenin virallisella kotisivustolla Luokka:Serbialaiset jalkapalloilijat Luokka:Vuonna 1984 syntyneet Luokka:Elävät henkilöt
Isän kanssa maailmalla

Isän kanssa maailmalla (The Shiralee) on australialaisen kirjailijan D’Arcy Nilandin samannimiseen romaaniin perustuva televisioon tehty kaksiosainen minisarja vuodelta 1987. Sen ohjannut George Ogilvie ja tuottanut Bruce Moir, ja romaanin muokkasi käsikirjoitukseksi Tony Morphett. Elokuvan pääosia esittävät näyttelevät Bryan Brown, Noni Hazlehurst ja Rebecca Smart. Sen ensi- ilta televisiossa oli marraskuussa 1987. == Juoni == Elokuvan tapahtumat sijoittuvat 1940-luvun Australiaan. Macauley (Bryan Brown) on kiertelevä maatyöläinen joka ottaa tyttärensä Busterin (Rebecca Smart) mukaansa, sen jälkeen kun hän saa Adelaidessa humalaisen vaimonsa kiinni uskottomuudesta. He kävelevät yhdessä maatilalta toiselle etsien töitä. Hänen kaupungissa kasvanut tyttärensä ei ole tottunut maalaiselämään, ja on järkyttynyt siitä miten eläimiä siellä kohdellaan, ja kun hän yrittää eräällä maatilalla estää mullin polttomerkitsemisen hänen isänsä saa lopputilin. == Näyttelijät == Lähde: == Lähteet == == Aiheesta muualla == * Luokka:Australialaiset televisioelokuvat Luokka:Vuoden 1987 elokuvat Luokka:Draamaelokuvat Luokka:Romaaneihin perustuvat elokuvat
Uva (Ristijärvi)

Uva on suhteellisen tiivis maatalousvaltainen kylä samannimisen järven rannalla Ristijärvellä kirkonkylästä noin kymmenen kilometriä luoteeseen Puolangan suuntaan seututien 888 varressa. Uva ei ole virallisesti oma kylänsä, vaan Ristijärvi on maarekisterissä yksi ainut kylä. Uvan sivukyliä ovat tietyssä mielessä Päällysmäki koillisessa, Tolosenjoki lännessä ja Karhulankylä kaakossa. Näissä kaikissa on ollut oma koulunsa, mutta nykyään ei ole enää Uvallakaan. Uvan koulu toimi vuosina 1925-1994; koulurakennus purettiin 2000-luvun puolella. Uvan kylätalona toimii entinen maamiesseuran talo, joka on tunnettu tansseistaan. Torvenjoen Torvenkoskessa on vanha mutta tarvittaessa toimiva Karppalan mylly. Kyläyhdistyksen kustantama Jouko Möttösen toimittama yli 500-sivuinen kyläkirja "Uva: kolmen kirjaimen kylä" julkaistiin vuonna 2007. == Katso myös == * Kainuun puromyllyt ==Aiheesta muualla== *Kainuun kylät/Uva Luokka:Ristijärven kylät
Makarapa

Makarapa on kypärä, jota jalkapallofanit käyttivät Etelä-Afrikassa jalkapallon maailmanmestaruuskilpailujen lopputurnauksen aikana. Päähineet on valmistettu työmaakypäristä ja koristeltu persoonallisin lisäkkein. Kypärän keksi Alfred Baloyi, joka sai ystävältään vuonna 1979 kypärän suojaksi lähtiessään jalkapallo-otteluun. Otteluissa sattui usein väkivallantekoja.Makarapa- kypärästä voi tulla MM-kisojen hittituote Isä Alfred Baloy ja hänen poikansa Lovemore ovat laajentaneet aiemman tienvarsikaupan suurimuotoisemmaksi yritystoiminnaksi, ja kypäriä syntyy 80 kypärän päivävauhdilla. Kypärässä ei ole MM-lopputurnauslogoa, koska Fifa ei ole myöntänyt lupaa sen käyttöön. Makarapa tarkoittaa 'kuljeskelevaa työläistä' Witwatersrandin kaivoksissa Gautengissa 1970–1980-luvulla työskentelleiden kaivostyöläisten mukaan. == Lähteet == Luokka:Päähineet Luokka:Jalkapallokulttuuri
Régie Autonome des Transports Parisiens

Régie Autonome des Transports Parisiens (lyhenne RATP) on Suur-Pariisissa toimiva valtion omistama liikennelaitos, joka liikennöi Pariisin metroa, kahta RER-linjaa A ja B, raitiovaunuja, busseja sekä Montmartren funikulaaria. RATP perustettiin 19. heinäkuuta vuoden 1900 Pariisin maailmannäyttelyä varten. RATPin metro koostuu kaiken kaikkiaan kuudestatoista linjasta. Linjat on merkitty numeroin 1–14 nimettyjen päälinjojen lisäksi on olemassa lyhyet linjat 3bis ja 7bis, jotka lähtevät eräitä linjojen 3 ja 7 väliasemilta. Linja 7 haarautuu eteläpäässä ja 13 pohjoispäässä kahteen suuntaan. == Junien kulkuajat == Junat kulkevat yleensä noin kello 05.00–01.00 joka päivä. Viimeinen juna saapuu pääteasemalle aina aikataulujen mukaisesti klo 01.15. Kuitenkin perjantai, lauantai, sunnuntai ja muina pyhäpäivinä liikenne jatkuu vielä tunnin pidempään, jolloin viimeinen juna saapuu pääteasemalle kello 02.15. Yleensä uudenvuodenyönä ja monien muiden juhlapäivien aikana liikenne jatkuu läpi yön. == Lähteet == == Aiheesta muualla == * RATP:n internetsivut Luokka:Liikennelaitokset Luokka:Pariisin metro Luokka:Ranskalaiset liikenneyhtiöt Luokka:Ranskalaiset valtionyhtiöt
Vastatuuleen

Vastatuuleen () oli vuonna 1978 esitetty australialainen television minisarja. Se oli historiallinen draama, joka käsitteli sekä brittien Irlannin- valloitusta että Uuden Etelä-Walesin ja Australian kehitystä. Sarjaa kuvattiin Old Sydney Townissa lähellä Sydneytä, Belgrave Heightsissä, Warrandytessä, Colacissa sekä Geelongissa. Suomessa sarja esitettiin Yleisradion TV1-kanavalla vuonna 1981. Ohjelman tuottivat Bronwyn Binns, Ian Jones ja Hector Crawford. Sen ohjasivat George T. Miller ja Simon Wincer. Sarjaa käsikirjoittivat Bronwyn Binns, Ian Jones, Peter Kinlock, Tony Morphett, Paul Davies ja Cliff Green. Jon English voitti Logie-palkinnon vuonna 1979 ”parhaasta uudesta kyvystä” roolistaan sarjassa Jonathan Garrettina. Sarjan tunnusmusiikki Six Ribbons oli hitti Suomessakin, ja sen levyttivät suomeksi Tapio Heinonen ja Danny. Koko sarja on saatavilla DVD:llä Australiassa, Norjassa, Suomessa ja Ruotsissa. == Näyttelijät == * Mary Larkin — Mary Mulvane / Mary Garrett * Jon English — Jonathan Garrett * Kerry McGuire — Polly McNamara * Frank Gallacher — Will Price * Gerard Kennedy — Dinny O'Byrne * Hu Price — Jonas Pike * Warwick Sims — Ensign Greville * Lynn Rainbow — Louisa Wiltshire * Frederick Parslow — Captain Wiltshire * Bryan Brown — Michael Connor * Rod Mullinar * Chris Haywood * Sean Scully * Frank Thring * Wallace Eaton * Vincent Ball * John Stanton == Jaksojen nimet == # The Seeds of Fire # The Wild Geese # A Question of Guilt # The Flogging Parson # An Agreement Between Officers and Others # A House on the Hill # The Tree of Liberty # When Kings Go Forth to Battle # The Farmer's Friend # A Matter of Life and Death # The Spirit of Enterprise # The Whip Hand # The Windfall Summer == Lähteet == == Aiheesta muualla == * Against the Wind at the National Film and Sound Archive Luokka:Australialaiset draamasarjat Luokka:1970-luvun televisiosarjat Luokka:Seven Networkin televisio-ohjelmat
Bitch

Bitch on Meredith Brooksin vuonna 1997 julkaistu debyyttisingle hänen albumiltaan Blurring the Edges. Kappaleen on sanoittanut ja säveltänyt Brooks ja Shelly Peiken. Kappale nousi Billboard Hot 100 -listalla sijalle kaksi ja Britannian singlelistalla sijalle kuusi. VH1's 100 Greatest Songs of the 90s -listalla se ylsi sijalle 79. Brooks oli kappaleellaan ehdolla Grammy- palkinnon saajaksi kategorioissa Best Female Rock Vocal Performance ja Best Rock Song, ja MTV Video Music Awards'ssa kategorioissa Best Female Video ja Best New Artistrockonthenet.com. == Lähteet == == Aiheesta muualla == * Sanoitukset Luokka:Vuoden 1997 kappaleet Luokka:Yhdysvaltalaiset rockkappaleet
Grega Bole

Grega Bole (s. 13. elokuuta 1985 Jesenice, Jugoslavia) on slovenialainen maantiepyöräilijä, joka edustaa Shabab Al Ahli Cycling Teamia. Bole aloitti ammattilaisuransa slovenialaisessa Radenska Rog -joukkueessa 2005. Saman vuoden heinäkuussa hän siirtyi Sava-talliin, jota edusti vuoden 2007 loppuun. Seuraavalla kaudella hän edusti kolmatta slovenialaisjoukkuetta Adria Mobilia. Vuoden 2009 hän aloitti sanmarinolaisessa Amica Chips - Knauff -tallissa, mutta palasi heinäkuun alussa Adria Mobiliin. Kausilla 2010–2012 hän edusti Lampre-tallia, vuonna 2013 Vacansoleil-DCM:ää, 2014 Vini Fantini - Nippoa, 2015 CCC-Sprandi-Polkowiceä, 2016 Nippo - Vini Fantinia, vuosina 2017–2020 Bahrain-Merida / Bahrain-McLarenia ja vuodesta 2022 Shabab Al Ahli Cycling Teamia. Hän voitti UCI World Tour -sarjaan kuuluvan GP Ouest-France -kilpailun 2011. == Saavutukset == Lähde: Cycling Achives, Pro Cycling Stats ;2006 :Paths of King Nikola, etapin 1 voitto :Maantieajon alle 23-v. Slovenian-mestaruus :Slovakian ympäriajo, etapin 2 voitto ;2007 :Jadranska Magistrala, etapin 1 voitto :Liège–Bastogne–Liège, alle 23-v. kilpailun voitto :Giro del Friuli Venezia Giulia, etapin 1 voitto ;2008 :GP Kranj, voitto ;2009 :GP Nobili Rubinetterie, voitto :Vuelta Asturias, etapin 3 voitto :Tour of Hainan, kokonaiskilpailussa toinen, etapin 7 voitto ;2010 :Critérium du Dauphiné, 1. etapin voitto :Slovenian ympäriajo, 1. ja 2. etapin voitto :Puolan ympäriajo, kokonaiskilpailussa toinen :Espanjan ympäriajo, 6. etapilla kolmas :MM- kilpailut, maantieajossa 11. ;2011 :Maantieajon Slovenian-mestaruus :GP Ouest- France, voitto ;2013 :Roma Maxima, kolmas :Tour de L'Ain, etapin 2 voitto ;2014 :Circuit des Ardennes, pistekilpailun ja etapin 3 voitto :Szlakiem Grodow Piastowskich, etapin 1 voitto :Japanin ympäriajo, pistekilpailun voitto :Etelä-Korean ympäriajo, pistekilpailun ja etapin 1 voitto :Giro dell'Appennino, toinen :Tour of Qinghai Lake, etapin 6 voitto :Coppa Agostoni, toinen :Memorial Marco Pantani, toinen :Japan Cup, kolmas ;2015 :Kroatian ympäriajo, etapin 1 voitto :GP Ouest-France, neljäs ;2016 :Gran Premio Costa degli Etruschi, voitto :Trofeo Laigueglia, kolmas :Etelä-Korean ympäriajo, kokonaiskilpailun voitto ;2018 :Tour of Japan, pistekilpailun sekä etappien 3 ja 7 voitto :Presidential Cycling Tour of Turkey, mäkikirikilpailun voitto ;2022 :Tour of Sharjah, kokonais- ja pistekilpailun sekä etapin 3 voitto ;2023 :Tour of Salalah, kokonaiskilpailun ja etapin 3 voitto == Lähteet == Luokka:Slovenialaiset maantiepyöräilijät Luokka:Vuonna 1985 syntyneet Luokka:Elävät henkilöt
Aleksandar Luković

Aleksandar Luković (; s. 23. lokakuuta 1982 Kraljevo, Jugoslavia) on serbialainen jalkapalloilija. Hän edustaa tällä hetkellä Belgradin Punaista tähteä ja on pelipaikaltaan joko vasen laitapuolustaja tai keskuspuolustaja. == Ura == ===Seurajoukkue=== Luković aloitti uransa kotikaupunkinsa Sloga Kraljevosta. Vuonna 2002 hän siirtyi Crvena zvezdaan. Hän pelasi ensimmäisen eurocupin ottelunsa 15. elokuuta 2002 UEFA Cupissa Kairat Almatya vastaan, kun hän tuli vaihdosta kentälle ottelun toisella puoliajalla. Kesällä 2006 Luković siirtyi lainasopimuksella Ascoliin, mutta pelattuaan vain 10 ottelua joukkueessa hän siirtyi Udineseen.Udinese sign Lukovic Sky Sports. Viitattu 7.6.2010. Hän pelasi ensimmäisen ottelunsa Italian pääsarjassa 27. tammikuuta 2007 Torinoa vastaan. Lainan jälkeen kesällä 2007 Udinese teki siirrosta pysyvän. ===Maajoukkue=== Luković teki ensiesiintymisensä Serbian maajoukkueessa 15. elokuuta 2005 maaottelussa Puolaa vastaan. Hän pelasi vuoden 2010 MM-kilpailujen karsinnoissa lähinnä puolustuksen keskustassa yhdessä Nemanja Vidićin kanssa, kun vasemman laitapuolustajan paikalla pelasi Aleksandar Kolarov. == Lähteet == == Aiheesta muualla == * Tilastot National Football Teams -sivustolla Luokka:Serbialaiset jalkapalloilijat Luokka:Vuonna 1982 syntyneet Luokka:Elävät henkilöt
Lammin vaakuna

Lammin vaakuna oli Lammin kunnan tunnus. Sen kukka-aihe viittaa pellavanviljelyyn ja -jalostukseen ja kolmoisvuori kumpuilevaan maastoon. Vaakunan selitys on: ”punaisessa kentässä hopeisen kolmoisvuoren yläpuolella viisilehtinen, hopeinen, kultaemiöinen pellavankukka.” Vaakunan on suunnitellut Taimi Nyberg, ja Lammin kunnanvaltuusto hyväksyi sen kokouksessaan 30. marraskuuta 1957. Sisäasiainministeriö vahvisti vaakunan käyttöön 19. helmikuuta 1958. Vaakuna jäi epäviralliseksi kotiseutuvaakunaksi 2009, kun Lammin kunta yhdessä Hauhon, Kalvolan, Rengon ja Tuuloksen kanssa liittyivät osaksi Hämeenlinnan kaupunkia. == Lähteet == * * Lammi Luokka:Lammi
Pilvikallion vauhtikisat

Pilvikallion vauhtikisat (alkuperäiseltä nimeltä Flåklypa Grand Prix) on norjalainen vuonna 1975 valmistunut nukkeanimaatioelokuva. Sen on ohjannut Ivo Caprino. Pilvikallion vauhtikisat on kaikkien aikojen katsotuin norjalainen elokuva. == Suomenkieliset äänet == == Arvioita == Video-oppaassa vuodelta 1994 Markku Salmi pitää elokuvan nukkeanimaatiota taitavana ja antaa elokuvalle kolme tähteä viidestä, mikä vastaa sanallista arviota ”hyvä”. == Lähteet == == Aiheesta muualla == * * Luokka:Vuoden 1975 elokuvat Luokka:Norjalaiset elokuvat Luokka:Norjalaiset animaatioelokuvat Luokka:Autourheiluelokuvat
Svolværin lentoasema

Svolværin lentoasema on Svolværissa Pohjois-Norjassa sijaitseva lentoasema. Svolværin lentoasemalta on Widerøen tekemiä lentoja joihinkin Nordlandin läänin kuntiin ja kaupunkeihin, kuten Bodøön. == Lähteet == == Aiheesta muualla == * Lentoaseman virallinen nettisivu Luokka:Nordlandin läänin lentoasemat Luokka:Vågan
Antwerpenin taideakatemia

thumb|300px|Pierre Bourlan suunnittelema uusklassistinen sisäänkäynti, 1841-1843. Antwerpenin taideakatemia () on David Teniers nuoremman vuonna 1663 Filip IV:n pyynnöstä perustama taideakatemia. Teniers oli Pyhän Luukkaan killan mestari. Antwerpenin taideakatemia kehittyi 1800-luvulla kansainvälisesti tunnustetuksi taideakatemiaksi, joka houkutteli nuoria taiteilijoita myös ulkomailta, muun muassa Irlannista, Saksasta, Hollannista ja Puolasta. Myös suomalainen kultakauden maalari Albert Edelfelt opiskeli Antwerpenissä historiamaalausta. Taideakatemian huomattava taidekokoelma oli näytteillä omassa galleriassatilassaan. Vuoteen 1890 mennessä galleriasta kehittyi Kuninkaallinen taidemuseo (Koninklijk Museum voor Schone Kunsten), ja se siirtyi uusiin tiloihin. Vuonna 1995 Antwerpenin taideakatemia yhdistettiin osaksi suurempaa kokonaisuutta, Antwerpenin yliopistoa ("Hogeschool Antwerpen"). Nykyisin taideakatemiassa on kolme erillistä koulutusohjelmaa, kuvataiteet ja design, konservointi ja vuoden kestävät opettajan opinnot. Koulun 540 opiskelijasta 230 on ulkomaalaisia. ==Katso myös== *Taideakatemia ==Aiheesta muualla== * Antwerpenin taideakatemian verkkosivut Luokka:Kuvataideoppilaitokset Luokka:Alankomaiden taide Luokka:Antwerpen
Elektroninen rock

Elektroninen rock, usein kutsuttu myös nimillä Synthrock, Digitaalinen rock ja ERM (Electronic Rock Music) on yhdistelmä elektronista musiikkia ja perinteistä rock-musiikkia. Tämän suhteellisen nuoren musiikkilajin syntyminen alkoi 1960-luvulla. Yksiä tunnetuimpia elektronisia rockyhtyeitä ovat muun muassa australialainen Pendulum, israelilainen Infected Mushroom, brittiläiset The Prodigy, Depeche Mode, Modestep ja Hadouken! sekä yhdysvaltalaiset Imagine Dragons, Phuture Doom, Celldweller ja Linkin Parkin uusin tuotanto. Luokka:Elektronisen musiikin alalajit Luokka:Fuusiomusiikin tyylilajit Luokka:Rockin tyylilajit
Jyry

Jyry on suomalainen miehen etunimi. Sillä ei ole nimipäivää. Sen alkuperästä on kahdenlaista käsitystä: se voi olla luontoaiheinen (esimerkiksi ukkosen jyry eli jyrinä), joskin tällaisen merkityksen yhdistäminen pikkulapseen voi tuntua kummalliselta. Toisaalta on esitetty, että Jyry olisi Georgios-nimen muunnos ja sen omakielisiä sukulaisnimiä olisivat Yrjö, Jyrki ja Jyri. 1980-luvulta alkaen nimen suosio on hieman kasvanut, Anne Saarikallen ja Johanna Suomalaisen mukaan mahdollisesti Pyry-nimen vanavedessä.Anne Saarikalle, Johanna Suomalainen: Suomalaiset etunimet Aadasta Yrjöön, artikkeli Jyry. ==Lähteet== Luokka:Etunimet
Skutvik

Skutvik (tai Skutvika) on Hamarøyn kunnassa, Pohjois-Norjassa sijaitseva kylä. Autolauttayhteys mantereelta Svolværiin Austvågøyn saarelle Lofooteille kulkee Skutvikin kautta. Luokka: Norjan kylät Luokka:Hamarøy
Olen suomalainen (kappale)

Olen suomalainen on iskelmälaulaja Kari Tapion esittämä musiikkikappale, joka julkaistiin hänen samannimisellä albumillaan vuonna 1983. Kappale on Raul Reimanin sanoittama suomalainen versio italiankielisestä kappaleesta ”L'italiano”, jonka alkuperäinen esittäjä on Salvatore ”Toto” Cutugno. == Tunnettuja cover-versioita == * Vesku Jokinen on tehnyt kappaleesta oman versionsa. * 2013: Putous-viihdeohjelman 4. tuotantokaudella sketsihahmo Karim Z. Yskowicz mukana Kari Tapio ja Petri Nygård: Olen somelainenpetrinygard, Karim Z.Yskowicz: Olen Somelainen feat. Kari Tapio & Petri Nygård [UUUH HD!], YouTube; * 2014: Kansalaiset feat. Medborgare -projekti, jossa 12 Suomen kansalaista, joilla on juuret ulkomailla, esittävät laulun videolla. Federica Seneghini, La Finlandia (ri)scopre «L'italiano». E la hit di Cutugno diventa un inno antirazzista, Corriere della SeraKansalaiset Medborgare, Kansalaiset feat. Medborgare: Olen suomalainen, YouTube. == Lähteet == == Aiheesta muualla == * "Olen suomalainen" Ylen Elävässä arkistossa Luokka:Kari Tapion kappaleet Luokka:Suomalaiset iskelmät Luokka:Suomalaiset käännöskappaleet Luokka:Raul Reimanin sanoittamat kappaleet Luokka:Vuoden 1983 kappaleet
Skrova

Skrova on kylä Våganin kunnassa, Pohjois-Norjassa. Kylä sijaitsee Lofoottien saariryhmässä ja sieltä on autolauttayhteys Skutvikiin ja Svolværiin. Kylässä on 237 asukasta.Statistisk sentralbyrå Siellä on majakka. ==Lähteet== ==Aiheesta muualla== * Skrovaportalen Luokka:Norjan kylät Luokka:Vågan Luokka:Norjan saaret Luokka:Norjan taajamat
Charles Howard

Charles Howard, Nottinghamin 1. jaarli (s. 1536, k. 14. joulukuuta 1624) oli englantilainen valtiomies, poliitikko, diplomaatti ja Englannin merivoimien amiraali Elisabet I:n ja Jaakko I:n hallituskaudella. Hän oli kuningatar Elisabet I:n serkku. Howard oli vuodesta 1563 vuoteen 1572 parlamentin jäsen Surreystä. Vuonna 1588 Englanti voitti Charles Howardin, John Hawkinsin ja Francis Draken johdolla Espanjan Voittamattoman armadan. Howard johti myöhemmin vuonna 1596 laivaston sotaretkeä Espanjan Cádiziin yhdessä Robert Devereux'n kanssa. Howard oli naimisissa kahdesti, ensin vuodet 1563-1603 Henry Careyn tyttären Katharinen kanssa ja tämän kuoltua 1603 Morayn jaarlin tyttären Margaretin kanssa. Nottinghamin jaarlina häntä seurasi hänen poikansa Charles hänen ensimmäisestä avioliitostaan. == Lähteet == ==Aiheesta muualla== Luokka:Brittiläiset amiraalit Luokka:Brittiläiset poliitikot Luokka:Yhdistyneen kuningaskunnan alahuoneen jäsenet Luokka:Jaarlit Luokka:Vuonna 1536 syntyneet Luokka:Vuonna 1624 kuolleet
Rhythmeen

Rhythmeen on hard rock/blues rock yhtye ZZ Topin vuonna 1996 julkaisema kahdestoista studioalbumi. Basisti Dusty Hill laulaa päävokaalit kappaleessa "Loaded". "She's Just Killing Me" on kuultavissa Quentin Tarantinon vuonna 1996 käsikirjoittamassa elokuvassa Hämärästä aamunkoittoon. Saman elokuvan soundtrackilla on myös toinen ZZ Top kappale, "Mexican Blackbird".From Dusk Till Dawn soundtrack == Kappaleet == #"Rhythmeen" (Billy Gibbons) – 3:53 #"Bang Bang" (Gibbons) – 4:28 #"Black Fly" (Gibbons) – 3:31 #"What's Up with That" (Gibbons, Joe Hardy, Ingram, Rice) – 5:19 #"Vincent Price Blues" (Gibbons, Dusty Hill, Frank Beard) – 6:04 #"Zipper Job" (Gibbons, Hill, Beard) – 4:14 #"Hairdresser" – 3:48 (Gibbons, Hardy) #"She's Just Killing Me" (Gibbons, Hill, Beard) – 4:55 #"My Mind Is Gone" (Gibbons, Hardy, Gary Moon, Wonder) – 4:06 #"Loaded" – 3:47 (Gibbons, Hardy) #"Pretty Head" (Gibbons, Hill, Beard) – 4:37 #"Hummbucking, Pt. 2" (Gibbons, Hill, Beard) – 5:13 == Lähteet == Luokka:ZZ Topin albumit Luokka:Vuoden 1996 albumit
İbrahim Kaş

İbrahim Kaş (s. 20. syyskuuta 1986 Karabük, Turkki) on turkkilainen jalkapalloilija, joka edustaa turkkilaista Bursasporia. Hän kykenee pelaamaan sekä keskuspuolustajana että oikeana laitapuolustajana. Kaş teki ammattilaisdebyyttinsä Beşiktaşissa toukokuussa 2005 ja nousi joukkueen avauskokoonpanon pelaajaksi kauden 2007–2008 aikana käytyään sitä ennen lainalla alemman sarjatason Kocaelisporissa. Kesällä 2008 hän siirtyi vapaalla siirrolla Getafeen. Kaş on pelannut myös Turkin maajoukkueessa. Hän debytoi joukkueessa 17. marraskuuta 2007 vuoden 2008 EM-kilpailuiden karsintaottelussa Norjaa vastaan, mutta ei mahtunut lopputurnaukseen valittuun joukkueeseen. Hän oli mukana myös vuoden 2010 MM-kilpailuiden karsinnoissa. == Lähteet == == Aiheesta muualla == * İbrahim Kaşin esittely Turkin jalkapalloliiton sivustolla Luokka:Turkkilaiset jalkapalloilijat Luokka:Vuonna 1986 syntyneet Luokka:Elävät henkilöt
Higravstinden

Higravstinden on Austvågøyn saarella, Lofoottien saariryhmällä sijaitseva vuori Pohjois-Norjassa. Se on 1 146 metriä korkea ja Lofoottien korkein vuori. Se on osa Higravtindan-vuoriryhmää ja sijaitsee Hadselin ja Våganin kuntien rajalla. Luokka:Hadsel Luokka:Vågan Luokka:Nordlandin läänin vuoret
Luettelo Suomen kansallisromanttisista kirkoista

Tämä artikkeli on luettelo Suomen kansallisromanttisista kirkoista. Kansallisromantiikkaa edustavia kirkkoja Suomessa ovat seuraavat kirkot: *Alahärmän kirkko, 1901–1903, Josef Stenbäck *Euran kirkko, 1898, Josef Stenbäck *Hartolan kirkko, 1911–1913, Josef Stenbäck *Hirvensalmen kirkko, 1915, Josef Stenbäck *Humppilan kirkko, 1920–1921, Josef Stenbäck *Joutsenon kirkko, 1921, Josef Stenbäck *Kallion kirkko, Helsinki, 1908–1912, Lars Sonck *Karunan kirkko, Sauvo, 1910, Josef Stenbäck *Killinkosken kirkko, Virrat, 1928, Josef Stenbäck *Luvian kirkko, 1908–1910, Josef Stenbäck *Muuruveden kirkko, 1901–1904, Josef Stenbäck *Nilsiän kirkko, 1905, Josef Stenbäck *Oulujoen kirkko, 1908, Viktor J. Sucksdorff *Panelian kirkko, Eura, 1909 *Perhon kirkko, 1902–1903, Valter Thomé *Pomarkun kirkko, 1921, Ilmari Launis *Pornaisten kirkko, 1924, Ilmari Launis *Pyhärannan kirkko, 1907–1909, Josef Stenbäck *Raahen kirkko, 1909–1912, Josef Stenbäck *Savitaipaleen kirkko, 1921–1924, Josef Stenbäck *Sonkajärven kirkko, 1909–1910, Josef Stenbäck *Tampereen tuomiokirkko, 1902–1907, Lars Sonck *Terijoen kirkko, 1908, Josef Stenbäck *Tervon kirkko, 1925, Ilmari Launis *Tuiran kirkko, Oulu, 1916, Harald Andersin *Varpaisjärven kirkko, 1904, Josef Stenbäck *Vehmersalmen kirkko, Kuopio, 1920, Josef Stenbäck *Vuolijoen kirkko, Kajaani, 1905–1906, Josef Stenbäck *Västanfjärdin uusi kirkko, Kemiö, 1910–1912, Helge Rancken *Ypäjän kirkko, Ypäjä, 1901-1902, Henrik Helin, Aleksander Nyström Luokka:Suomalainen arkkitehtuuri Kansallisromanttiset
Danko Lazović

Danko Lazović (; s. 17. toukokuuta 1983 Kragujevac, Jugoslavia) on serbialainen jalkapalloilija. Hän edustaa tällä hetkellä Venäjän valioliigassa pelaavaa Pietarin Zenitiä ja on pelipaikaltaan hyökkääjä. == Ura == ===Seurajoukkue=== Kesällä 2003 ennen siirtymistään Feyenoordiin 7 miljoonan euron siirtokorvauksella, Lazović edusti kolme kautta kotimaansa Partizania, jossa hän pelasi yhteensä 60 ottelua ja teki niissä 20 maalia. Hän ei onnistunut vakiinnuttamaan avauskokoonpanopaikkaansa Feyenoordissa ja näin hänet lainattiin kaudeksi 2005–2006 saksalaiseen Bayer Leverkuseniin. Lazović ei vakuuttanut myöskään saksalaisseurassa, jossa hän pelasikin vain tammikuuhun asti. Vuoden 2006 talven siirtoikkunan aikana hän palasi kuuden kuukauden kestävällä lainasopimuksella Partizaniin. Hän pelasi kohtuullisen hyvän puolikautisen vanhassa seurassaan tehden viisi maalia. Toukokuun 2006 alussa sarjakauden viimeisen ottelun jälkeen Lazović ja joukkuetoveri Niša Saveljić ottivat tiedotteiden mukaan yhteen, joka jatkui myöhemmin myös harjoittelukeskuksessa järjestetyssä lounastilaisuudessa.Tuča Saveljića i Lazovića? b92.net. Viitattu 8.6.2010. Kesän 2006 jälkeen hän palasi Eredivisieen, tällä kertaa Vitesseen. Joukkue maksoi Lazovićista 1,5 miljoonan euron siirtokorvauksen. Feyenoord suostui myös maksamaan hänen ensimmäisen kauden palkkansa. Monien Feyernoord-kannattajien tyrmistykseksi hän pelasi loistavan kauden Vitessessä ja oli lopulta sarjan kuudenneksi paras maalintekijä 19:llä osumallaan. Hän herätti kiinnostusta muun muassa PSV Eindhovenissa, jonne hän lopulta siirtyi 6,6 miljoonan euron siirtokorvauksella ja viisivuotisella sopimuksella. Hän sai pelinumerokseen 9, jota oli aikaisemmin käyttänyt Patrick Kluivert, joka jätti seuran samana kesänä ja siirtyi Lilleen.Danko Lazovic: “Eindelijk komt mijn droom uit” PSV. Viitattu 8.6.2010. 3\. maaliskuuta 2010 Lazović teki sopimuksen Pietarin Zenitin kanssa, joka maksoi hänestä noin 5 miljoonan euron siirtokorvauksen.Данко Лазович – игрок «Зенита» FC Zenit. Viitattu 8.6.2010. ===Maajoukkue=== Lazović teki ensiesiintymisensä Serbian maajoukkueessa 27. maaliskuuta 2002 ystävyysottelussa Brasiliaa vastaan. == Lähteet == == Aiheesta muualla == * Lazovićin virallinen kotisivusto Luokka:Serbialaiset jalkapalloilijat Luokka:Vuonna 1983 syntyneet Luokka:Elävät henkilöt
Pyhän Luukkaan akatemia

thumb|200px|Guercino: Pyhä Luukas näyttää Neitsyt Marian muotokuvaa. Pyhän Luukkaan akatemia eli Accademia di San Luca perustettiin taiteilijoiden yhdistyksenä Roomassa vuonna 1577 Federico Zuccarin johdolla. Sen tarkoituksena oli nostaa taiteilijoiden, eli taidemaalarien, kuvanveistäjien ja arkkitehtien työ pelkkien käsityöläisten tekemän työn yläpuolelle. Muita perustajia olivat Girolamo Muziano ja Pietro Olivieri. Akatemia sai nimensä Pyhän Luukkaan mukaan. Legendan mukaan Luukas oli maalannut Neitsyt Mariasta muotokuvan, ja hänestä oli siksi tullut maalarikiltojen suojeluspyhimys. Akatemia toimii yhä nimellä Accademia Nazionale di San Luca. Akatemia sijaitsee nykyisin Palazzo Carpegnassa, Piazza dell’Accademia di San Lucan varrella. Aiemmat 1500-luvulta alkaen käytössä olleet tilat eivät ole säilyneet, mutta akatemian kirkko Santi Luca e Martina kylläkin. Arkkitehti Pietro da Cortonan suunnitteleman kirkon julkisivu on Forum Romanumiin päin. Alusta asti jokaisen akatemian jäsenyyteen hakevan tuli lahjoittaa yksi teos kokoelmiin, joten akatemian taidekokoelma on runsas. Siihen kuuluu maalauksia, veistoksia, noin 500 muotokuvaa ja huomattava piirustuskokoelma. Pyhän Luukkaan akatemian edeltäjä oli Compagnia di San Luca, maalarien ja miniatyristien kilta. Vuonna 1620 paavi Urbanus VIII antoi sille oikeudet hyväksyä ketkä saattoivat toimia taiteilijoina Roomassa.Haskell, s. 18 Akatemian alkuvuosina paavillinen auktoriteetti valvoi tarkoin sen toimintaa. Sen johtajiin oli kuulunut monia tunnettuja 1600-luvun taiteilijoita, kuten Bernini ja Cortona. Tosin osa maineikkaista taiteilijoista ei koskaan joko liittynyt tai tullut hyväksytyksi akatemiaan. ==Lähteet== * ===Viitteet=== ==Aiheesta muualla== *Accademia Nazionale di San Luca *Galleria Nazionale di San Luca Luokka:Italialaiset kuvataideoppilaitokset Luokka:Rooman koulutus
Latistaa totuudenetsinnän sanahelinäksi

__NOTOC__ Latistaa totuudenetsinnän sanahelinäksi on Keuhkojen EP, jonka julkaisi Bad Vugum vuonna 1993 tunnuksella Bad-36. Latistaa totuudenetsinnän sanahelinäksi on Keuhkojen neljäs EP. Sen liitteenä on kappaleiden sanoitukset ja keikkakuvia sisältävä moniste. Monisteen kuvat on ottanut Bowie. EP:n sisältämät kappaleet julkaistiin uudelleen vuonna 1996 Mitä otat mukaan muistoksi sivistyksestä albumin lopussa Lihaa y-akselilla olen oikeassa -EP:n kappaleiden kera. Moshablen arvostelun mukaan EP kuulostaa "mielisairaiden turkkilaisten esittämältä no wave teknokabareelta". == Kappaleet == Albumin kaikki kappaleet on säveltänyt ja sanoittanut Kake Puhuu. === A-puoli === # # === B-puoli === # * # # == Muusikot == * Kake Puhuu – laulu, kaikki instrumentit == Lähteet == * Latistaa totuudenetsinnän sanahelinäksi Suomen Äänitearkiston sivuilla * Finnmusic.net: Keuhkot: Latistaa totuudenetsinnän sanahelinäksi * Discogs: Latistaa totuudenetsinnän sanahelinäksi * Bad Vugum: Keuhkot * Albumin kansilehti ja liitteenä oleva moniste Luokka:Vuoden 1993 EP:t Luokka:Keuhkojen albumit Luokka:Bad Vugumin albumit
Laokoon-ryhmä

Laokoon-ryhmä eli Laokoon ja hänen poikansa on roomalainen monumentaaliveistos ensimmäiseltä vuosisadalta jaa. Pliniuksen mukaan veistoksen ovat tehneet ródoslaiset kuvanveistäjät Hagesandros, Athenodoros ja Polydoros. Veistos kuvaa, kuinka merikäärmeet kuristavat hengiltä troijalaisen papin Laokoonin ja hänen poikansa. Vuonna 1506 löytynyt veistos on erittäin tunnettu. Siitä on tehty runsaasti reproduktiokaiverruksia ja se on ollut lukemattomien maalausten aiheena. Se on innoittanut myös teoreetikkoja. Tapahtuma kuvataan Vergiliuksen runoelmassa Aeneis. Vergiliuksen mukaan Laokoon varoitti päästämästä kreikkalaisten puuhevosta kaupungin muurien sisälle. Kun Laokoon oli uhraamassa härkää Poseidonille, merestä nousi kaksi käärmettä. Ne kiertyivät kuolettavasti Laokoonin ja hänen poikiensa ympärille. Laokoonilla oli erityistä merkitystä roomalaisille, jotka katsoivat polveutuvansa troijalaisista. Veistoksen hahmot symboloivat inhimillistä urheutta, joka taisteli pahansuopia yliluonnollisia voimia vastaan. Useimmat Rooman keisariajan marmoriveistoksista olivat kopioita kreikkalaisista veistoksista, eikä useinkaan ole mahdollista tietää, kuinka uskollisia kopioita ne ovat. Kuitenkin monet tuon ajan marmoriveistokset enemmänkin jäljittelivät varhaisempia tyylejä kuin kopioivat. Myös Laokoon-ryhmä lienee enemmänkin jäljittelyä, samoin kuin Belvederen Apollo. Laokoon-ryhmän innoitus on peräisin hellenistisestä taiteesta. Sen tyyli on riippuvainen Pergamonin Zeuksen alttarin reliefifriisistä. Siinä on samankaltaisia lihaksikkaita, ponnistelevia ihmishahmoja ja vääristyneitä ilmeitä. Laokoon-ryhmää pidettiinkin pitkään jonkin Zeuksen reliefin aikaisen kadonneen veistoksen kopiona. Sperlongasta Rooman läheltä on kuitenkin löydetty samansuuntaisia ja samojen veistäjien signeeraamia veistosryhmiä. Veistokset oli tehty keisari Tiberiuksen pitosalina käyttämää luolaa varten. Veistoksen toteutus on hellenistisiä veistoksia mahtipontisempaa ja sensaatiota tavoittelevampaa, ja sen henki on kaukana Aeneiksen arvokkuudesta ja hillitystä vakavuudesta. ==Lähteet== ==Aiheesta muualla== * Verkkosivu Laokoon-ryhmästä Luokka:Antiikin Rooman ja etruskien taide Luokka:Antiikin veistokset Luokka:Italian patsaat ja veistokset
Gojko Kačar

Gojko Kačar (; s. 26. tammikuuta 1987 Novi Sad, Jugoslavia) on serbialainen jalkapalloilija. Hän pelasi kymmenen vuotta Saksassa ja edusti siellä Hertha Berliniä, Hamburgia ja FC Augsburgia. Hän on pelipaikaltaan keskikenttäpelaaja. Gojko on syntyisin kuuluisasta nyrkkeilyperheestä. Hänen enonsa Slobodan Kačar voitti olympiakultaa vuoden 1980 kesäolympialaisissa Moskovassa, kun neljä vuotta aikaisemmista kesäolympialaisista Tadija Kačar oli voittanut olympiahopeaa. Gojko itse jatkoi olympiaperinnettä, kun hän oli Serbian maajoukkueen mukana vuoden 2008 kesäolympialaisissa. == Ura == Kačar pelasi Vojvodinan nuorisojoukkueissa, ennen kuin hän nousi edustusjoukkueeseen vuonna 2003. Tammikuussa 2008 hän siirtyi saksalaisseura Hertha Berliniin 3 miljoonan euron siirtokorvauksella. Hänestä tuli silloin Vojvodinan historian kallein pelaaja. 7\. syyskuuta 2008 hän teki viisi maalia Serbian ja Unkarin välisessä alle 21-vuotiaiden vuoden 2009 EM-kilpailujen karsintaottelussa. Itse turnauksessa hän teki Serbian ainoan maalin kolmen ottelun aikana. == Lähteet == == Aiheesta muualla == * Esittely Hertha Berlinin virallisella kotisivustolla Luokka:Serbialaiset jalkapalloilijat Luokka:Vuonna 1987 syntyneet Luokka:Elävät henkilöt
CICA

CICA () on turvallisuuspainotteinen Aasian valtioiden välinen keskustelufoorumi. Järjestön puheenjohtajuus vaihtuu neljän vuoden välein, ja myös huippukokoukset pidetään joka neljäs vuosi. CICA:n sihteeristö toimii Astanassa Kazakstanissa, ja sitä johtaa vuorossa olevan puheenjohtajamaan nimittämä pääsihteeri (). Aloitteen järjestön perustamiseksi teki 1992 Kazakstanin presidentti Nursultan Nazarbajev. Perustamisasiakirjat allekirjoitettiin 1999 ja 2002. Jotta valtio hyväksytään CICA:han, ainakin osan sen alueesta pitää kuulua Aasiaan. Vuonna 2010 uudeksi pääsihteeriksi valittiin Turkin Çınar Aldemır. Hänen edeltäjänsä toimessa 2002–2010 oli kazakstanilainen Dulat Bakishev. ==Jäsenmaat== ===Varsinaiset jäsenet=== Afganistan, Arabiemiraatit, Azerbaidžan, Egypti, Etelä-Korea, Intia, Irak, Iran, Israel, Jordania, Kazakstan, Kiina, Kirgistan, Mongolia, Pakistan, Palestiinalaishallinto, Tadžikistan, Thaimaa, Turkki, Uzbekistan, Vietnam ja Venäjä. ===Tarkkailujäsenet=== YK, ETYJ, Arabiliitto; Bangladesh, Indonesia, Japani, Malesia, Qatar, Ukraina ja Yhdysvallat.CICA. Viitattu 17.7.2010 ==Tärkeimmät kokoukset== *1999 1. ministerikokous *2002 1. huippukokous (Almaty, Kazakstan) *2004 2. ministerikokous *2006 2. huippukokous (Almaty) *2008 3. ministerikokous *2010 3. huippukokous (Istanbul, Turkki) ==Lähteet== *Maatiedosto Kazakstan: ulko- ja turvallisuuspolitiikka. Ulkoasiainministeriö/Suomen Astanan-suurlähetystö 29.10.2009 *CICA:n viralliset sivut. ===Viitteet=== Luokka:Politiikka Aasiassa Luokka:Yhdistyneiden kansakuntien tarkkailijajäsenet Luokka:Aasian kansainväliset järjestöt
Abderraouf Ben Aziza

Abderraouf "Raouf" Ben Aziza (, s. 23. syyskuuta 1953) on tunisialainen entinen jalkapalloilija, pelipaikaltaan hyökkääjä. Hän voitti urallaan kahdesti Tunisian pääsarjan maalikuninkuuden vuosina 1976 ja 1978. Ben Aziza pelasi Tunisian jalkapallomaajoukkueessa muun muassa vuoden 1978 Afrikan kisoissa ja 1978 MM-kisoissa. ==Aiheesta muualla== * FIFA * Worldfootball Luokka:Tunisialaiset jalkapalloilijat Luokka:Vuonna 1953 syntyneet Luokka:Elävät henkilöt
Chris Anker Sørensen

Chris Anker Sørensen (5. syyskuuta 1984 Hammel, Tanska – 18. syyskuuta 2021) oli tanskalainen maantiepyöräilijä. Hän edusti vuonna 2007 alkaneen ammattilaisuransa alusta aina vuoteen 2015 tanskalais-venäläistä tallia, joka tunnettiin tuona aikana nimillä CSC, Saxo Bank ja Team Tinkoff-Saxo. Kaudella 2016 hän kilpaili ranskalaisessa Fortuneo-Vital Concept -joukkueessa ja viimeisillä ammattilaiskausillaan 2017–2018 tanskalaisessa Riwalissa. Hän kilpaili Luxemburgin lisenssillä 2010. Sørensen voitti Italian ympäriajossa 2010 Terminilloon päättyneen vuorietapin puolen minuutin erolla Simone Stortoniin. Ammattilaisuransa jälkeen Sørensen toimi tanskalaisen TV 2 -kanavan pyöräilykommentaattorina. Hän joutui 18. syyskuuta 2021 auto- onnettomuuteen pyöräillessään Zeebruggessa Flanderin MM-kilpailujen alla ja kuoli saamiinsa vammoihin myöhemmin samana päivänä. == Saavutukset == Lähteet: Cycling Archives, Pro Cycling Stats ;2005 :Ringerike GP, etapin 3 voitto ;2007 :Espanjan ympäriajo, kokonaiskilpailussa 19:s ;2008 :Critérium du Dauphiné Libéré, etapin 6 voitto :Itävallan ympäriajo, etapin 2 voitto :Olympialaiset, maantieajossa 12:s :MM-kilpailut, maantieajossa 13:s ;2009 :MM-kilpailut, maantieajossa 13:s :Japan cup, voitto ;2010 :Italian ympäriajo, etapin 8 voitto ;2011 :Liège–Bastogne–Liège, kuudes :Tour de Romandie, mäkikirikilpailun voitto :Espanjan ympäriajo, kokonaiskilpailussa 12:s, etapilla 4 toinen ;2012 :Katalonian ympäriajo, mäkikirikilpailun voitto :Ranskan ympäriajo, kokonaiskilpailussa 14:s, 16. etapilla toinen, mäkikirikilpailussa kolmas, kilpailun yritteliäimmän ajajan palkinto ;2013 :Espanjan ympäriajo, kokonaiskilpailussa 18:s, etapilla 18 toinen :Giro dell'Emilia, toinen ;2015 :Maantieajon Tanskan-mestaruus == Lähteet == Luokka:Tanskalaiset maantiepyöräilijät Luokka:Liikenneonnettomuudessa kuolleet Luokka:Vuonna 1984 syntyneet Luokka:Vuonna 2021 kuolleet
Moskenesøya

Moskenesøya on Lofoottien saariryhmään kuuluva saari ja se sijaitsee Nordlandin läänissä, Pohjois-Norjassa. Saarelta on yhteys Flakstadøya-saarelle Kåkernin sillan kautta. Koillinen osa saaresta kuuluu Flakstadin kuntaan, loput Moskenesin kuntaan. ==Maantiede== Moskenesøya on eteläisin ja läntisin Lofoottien pääsaarista, ja sen pinta-ala on 185,9 km². Saaren korkein kohta on Hermannsdalstinden (1 029 m). Suurimmat vuonot ovat Kjerkfjorden ja Selfjorden. Moskenesøyan erottaa Flakstadøyasta kapeahko Sundstraumen-salmi. Moskenesøyan eteläkärjen ja siitä 8 kilometriä etelä-lounaaseen sijaitsevan Moskenin saaren välissä on yksi maailman suurimpia vesipyörteitä, Moskstraumen. Moskstraumen. Store Norske Leksikon. Viitattu 1.2.2024. . Moskenesøy-Faehranfahrt-12-2019-gje.jpg|Moskenesøya Sørvågen- Faehranfahrt-20-2019-gje.jpg|Sørvågen Å-Fischereimuseum-02-2019-gje.jpg|Å i Lofoten Reine-46-2019-gje.jpg|Reine Sakrisøy-02-Fjord-2019-gje.jpg|Sakrisøy ==Lähteet== ==Aiheesta muualla== Luokka:Norjan saaret Luokka:Moskenes Luokka:Flakstad
Michael Grätzel

Michael Grätzel (s. 11. toukokuuta 1944 Saksa) on sveitsiläinen kemiantekniikan professori, joka työskentelee Lausannessa École polytechnique fédérale de Lausannessa (EPFL). Hän syntyi Saksassa, mutta hänellä on Sveitsin kansalaisuus.Millennium Technology Prize: Professori Michael Grätzel: väriaineherkistettyjen dsc-aurinkokennojen kehittäjä Grätzel on kehittänyt kasvien fotosynteesiä jäljittelevän aurinkokennon, joiden odotetaan korvaavan kalliit piikennot. Kennojen tuotanto alkoi 2009. Grätzel sai vuoden 2010 Millennium-teknologiapalkinnon. == Lähteet == Luokka:Saksalaiset kemistit Luokka:Sveitsiläiset kemistit Luokka:Vuonna 1944 syntyneet Luokka:Elävät henkilöt
Richard Friend

Richard Friend (s. 1953 Englanti) on brittiläinen professori, joka työskentelee Britanniassa Cambridgen yliopistossa. Hän on kehittänyt muovielektroniikkaa, ja OLED:it julkistettiin Naturessa 1999. Ensimmäinen OLED-värinäyttö valmistettiin 2000. Niistä voi valmistaa halpoja taipuisia näyttöjä, valaisevia tapetteja ja aurinkopaneeleja. Friend oli ehdokkaana vuoden 2010 Millennium-teknologiapalkinnon saajaksi. == Lähteet == Luokka:Brittiläiset fyysikot Luokka:Brittiläiset professorit Luokka:Cambridgen yliopiston professorit Luokka:Vuonna 1953 syntyneet Luokka:Elävät henkilöt
Stephen Furber

Stephen Furber (s. 1953 Englanti) on brittiläinen tietotekniikan professori, joka työskentelee Manchesterin yliopistossa Britanniassa. Hän on yhdessä Sophie Wilsonin kanssa suunnitellut ARM-mikroprosessorin sekä ollut mukana suunnittelemassa BBC Micro -tietokonetta. Furber oli ehdokkaana vuoden 2010 Millennium-teknologiapalkinnon saajaksi. Furber sai Lovelace-mitalin vuonna 2014. Hän on ollut Academia Europæan jäsen vuodesta 2008.https://www.ae- info.org/ae/Member/Furber_Stephen == Teoksia == * == Lähteet == Luokka:Brittiläiset tietojenkäsittelytieteilijät Luokka:Vuonna 1953 syntyneet Luokka:Elävät henkilöt Luokka:Academia Europæan jäsenet
Rabah Madjer

Rabah Madjer (, s. 15. joulukuuta 1958 Hussein Dey, Ranskan Algeria) on algerialainen jalkapallovalmentaja ja entinen hyökkääjä. Madjeria on pidetty 1980-luvulla yhdestä maailman parhaimmista hyökkääjistä ja kautta-aikain parhaimpia algerialaispelaajia.African legends: Rabah Madjer BBC 1.9.2003 Viitattu 8.6.2010 Hänet valittiin myös vuonna 1987 Afrikan parhaaksi jalkapalloilijaksi. ==Pelaajaura== Madjer aloitti ammattilaisuransa 16-vuotiaana kotikaupunkinsa seurassa NA Hussein Deyssa kaudella 1975–1976. Hän vietti seurassa kahdeksan kautta voittaen sinä aikana Algerian cupin vuonna 1979. Madjer oli joukkueen mukana myös Afrikan Cup voittajien cupin loppuottelussa, jossa se hävisi guinealaiselle Horoyalle. Kaudella 1983–1984 Madjer siirtyi Eurooppaan aluksi Ranskaan, jossa hän vietti kolme vuotta pelaten kaksikautta Racing Parisissa ja yhden kauden Toursissa. Matka jatkui Portugaliin, jossa Madjer pelasi Portossa kolme kautta. Hän nousi heti ensimmäisellä kaudellaan maailman tietoisuuteen Euroopan cupin myötä ja erityisesti loppuottelussa Bayern Münchenia vastaan, jossa Madjer teki ottelun 1–1 tasoitusmaalin.Madjer calls on Porto to do it again uefa.com 2.4.2009 Viitattu 8.6.2010 Heinäkuussa 1988 Madjer siirtyi suurin odotuksin Espanjaan Valenciaan, mutta muutaman kuukauden jälkeen hän siirtyi takaisin Portoon, tehtyään 14 ottelussa neljä maalia. Portossa Madjer palasi menestyksen makuun voitettuaan vielä Portugalin cupin ja Portugalin supercupin vuonna 1991. Mestaruusvuosien jälkeen Madjer pelasi vielä yhden kauden Qatarissa ennen uransa päättämistä. ===Maajoukkueura=== Madjer kuului Algerian maajoukkueeseen vuosien 1982 ja 1986 MM-kisoissa. Hän pelasi yhteensä 83 ottelua ja teki niissä 28 maalia, jolla hän on Algerian maajoukkueen historian toiseksi paras maalintekijä. ===Saavutukset=== *Algerian cup: 1979 *Portugalin Super Cup: 1986, 1991 *Euroopan cup: 1987 *UEFA Super Cup: 1987 *Intercontinental Cup: 1987 *Portugalin mestaruus: 1988 *Portugalin cup: 1988, 1991 *Afro-Asian Cup of Nations: 1991 Henkilökohtaiset palkinnot *Afrikan vuoden jalkapalloilija: 1987 *1900-vuosisadan arabialaisjalkapalloilija: 2004 ==Lähteet== Luokka:Algerialaiset jalkapalloilijat Luokka:Algerialaiset jalkapallovalmentajat Luokka:Vuonna 1958 syntyneet Luokka:Elävät henkilöt
Gimsøya

Gimsøya on yksi Lofoottien saariryhmään kuuluvista saarista Pohjois-Norjassa Nordlandin läänissä. Saari sijaitsee Austvågøyan ja Vestvågøyan saarien välissä ja se kuuluu Våganin kuntaan. Saari koostuu Vinjestä, Saupstadista, Hovsundista, Vikistä, Årstrandista, Sundklakkista, Barstandista, Gimsøysandista ja Gjendalenista. Gimsøyalla oli ennen oma kuntansa, Gimsøy, joka erotettiin Våganin kunnasta omaksi kunnakseen vuonna 1856, mutta vuonna 1964 Gimsøy, Vågan ja Svolvaer yhdistettiin yhdeksi kunnaksi, Våganiksi.Store Norske Leksikon - Gimsøy . Viitattu 14. heinäkuuta 2013. Gimsøyan eteläinen ja itäinen osa ovat mäkisiä, kun taas saaren pohjois- ja länsiosat ovat soisia ja alavia missä poikkeuksena on Hoven-vuori (368 m). Saaren korkein kohta on Bardstrandfjellet (769 m). Viereisistä saarista Gimsøyan erottavat lännessä Sundklakkstraumen- ja idässä Gimsøystraumen-salmi. Saarella on monia suuria suojeltuja alueita johtuen erityisestä kasvillisuudesta ja linnuista. Saarella on kauppa, vanhainkoti sekä päiväkoti, ja ala- ja yläaste. Gimsøyan pääelinkeino on maatalous, mutta myös kalastus ja turismi ovat tärkeitä tulon lähteitä saaren asukkaille. Saarelta löytyy myös esimerkiksi 9-reikäinen golfkenttä, elektroniikka-asennusyritys, kuljetusyritys ja kotileipomo. == Liikenne == Valtatie E10 kulkee Gimsøyan eteläpuolen kautta, yhdistäen saaren Austvågøyaan Gimsøystraumenin sillalla ja Vestvågøyaan Sundklakkstraumenin sillalla. == Lähteet == Luokka:Norjan saaret Luokka:Vågan
Break Your Heart

Break Your Heart on Taio Cruzin hittikappale, jonka hän julkaisi lokakuussa 2009, tosin julkaisi kappaleen singlenä vasta maaliskuussa 2010. Luokka:Vuoden 2009 kappaleet Luokka:Taio Cruzin kappaleet Luokka:Billboard Hot 100 -listan ykköset
Angelika Cichocka

Angelika Cichocka (s. 15. maaliskuuta 1988) on puolalainen keskipitkän matkan juoksija, joka on erikoistunut 800 ja 1 500 metrille. Cichocka karsiutui vuonna 2010 Dohan sisäratojen MM-kilpailuiden 800 metrin alkuerissäDoha 2010: Naisten 800 metrin alkuerät ja Barcelonan EM-kilpailuiden 800 metrin alkuerissä silloisella ulkoratojen ennätyksellään 2.01,17. Istanbulin sisäratojen MM-kilpailuissa 2012 hän oli viides 1 500 metrillä ajalla 4.14,57, mutta karsiutui Helsingin EM-kilpailujen semifinaaleissa. Göteborgin EM- hallikilpailuissa 2013 hän karsiutui 1 500 metrin alkuerissä. Cichocka sai Sopotin sisäratojen MM-kilpailuissa 2014 hopeaa 800 metrillä ajalla 2.00,45. Zürichin EM-kilpailuissa hän karsiutui saman matkan alkuerissä. Prahan sisäratojen EM-kilpailuissa 2015 hän sai hopeaa 1 500 metrillä ajalla 4.10,53. Pekingin MM-kilpailuissa 2015 hän sijoittui 1 500 metrillä kahdeksanneksi. Cichocka voitti 1 500 metrin Euroopan-mestaruuden Amsterdamissa 2016 ajalla 4.33,00. Rio de Janeiron olympialaisissa hän karsiutui välierissä sekä 800 että 1 500 metrillä. Lontoon MM-kilpailuissa 2017 hän sijoittui 800 metrillä kuudenneksi ja 1 500 metrillä seitsemänneksi. Hän karsiutui 800 metrin alkuerissä Birminghamin MM-hallikilpailuissa 2018. Saman vuoden Berliinin EM- kilpailuissa hän oli 1 500 metrillä kahdestoista ja karsiutui 800 metrillä välierissä. Cichocka saavutti Toruńin sisäratojen EM-kilpailuissa 2021 pronssia 800 metrillä ajalla 2.04,15. Hän karsiutui saman matkan alkuerissä Belgradin MM-hallikilpailuissa 2022. == Henkilökohtaiset ennätykset == :Lähde: IAAF, Tilastopaja ;Ulkoradat *800 metriä – 1.58,41 (Lontoo 13. elokuuta 2017) *1 500 metriä – 4.01,61 (Pariisi 1. heinäkuuta 2017) *Maili – 4.19,58 NR (Lontoo 9. heinäkuuta 2017) NR = maan ennätys ;Sisäradat *800 metriä – 2.00,37 (Sopot 7. maaliskuuta 2014) *1 000 metriä – 2.38,57 (Birmingham 19. helmikuuta 2022) *1 500 metriä – 4.06,35 (Düsseldorf 6. helmikuuta 2018) == Lähteet == == Aiheesta muualla == Luokka:Puolalaiset keskimatkojen juoksijat Luokka:Vuonna 1988 syntyneet Luokka:Elävät henkilöt